Иртәк (Яйыҡ ҡушылдығы)

Иртәк — Рәсәй йылғаһы. Ырымбур өлкәһе Новосергиевский һәм Ташлы райондары  биләмәләрендә аға. Йылға Яйыҡ йылғаһының уң ярына тамағынан 981 км өҫтәрәк ҡушыла. Йылға оҙонлоғо 134 км.

 Дөйөм характеристика 
Йылға оҙонлоғо 134 км, һыу йыйыу бассейны майҙаны 2630 км². Новосергиевский райондағы Аҡтау (Меловой) һыртында, Старая Белогорка ауылынан 6-6,5 км төньяҡ-көнсығыштараҡ башлана. Көньяҡ-көнбайышҡа ҡарай аға. Урта һәм түбәнге ағымы Ташлы районы аша үтә. Яйыҡ йылғаһына уң яҡтан Ҡаҙағстан сигенә етәрәк барып ҡушыла (Яйыҡ тамағынан 981 км алыҫлыҡта).

Йылға борғосланып, йүнәлешен йыш үҙгәртеп аға. Уның тармаҡтары һәм иҫке үҙәндәре (юлдары) күп. Йылға үрендә быуалар бар.

Йылға бассейны дала зонаһына ҡарай. Бассейн үрендә ер өҫтөндә аҡбур ятҡылыҡтары күп, улар күренеп ята. Йылға башланған ерҙә Загорское ятҡылығында нефть табыла.

Йылға исеменең килеп сығышын ҡайһы бер тикшереүселәр ҡаҙаҡ телендәге «ирек» — зигзаг; извилина, кәкре һүҙе менән бәйләй.

Башҡортса «иртәк» — ҡарһүҙ, легенда, эпос.

 Ауыл-ҡасабалар 
Йылға Новосергиевский районы Варшавка, Ташлы районы Заречное, Придолинный, Солнечный, Вязовое, Чернышовка, Шумаево, Трудовое, Луговое, Болдырево, Иртәк ауыл һәм ҡасабалары аша үтә.

Иртәк бассейнындағы иң ҙур ауыл-ҡасабалар: Ташлы, Степной, Калинин (барыһы ла Ташлы районына ҡарай).

 Төп ҡушылдыҡтары 
(тамағынан үренә табан, йәйә эсендә оҙонлоғо км)

?? км уң: Кузьминка

46 км уң: Ташйылға (50)

62 км уң: Прокуронка (14)

71 км уң: Кривой Вязовой (13)

101 км һул: Мокрая Елшанка (10)

110 км уң: Грязнуха (12)

(атамалар рус телендә бирелгән)

 Һыу реестры мәғлүмәттәре 
Рәсәй дәүләт һыу реестры мәғлүмәте буйынса йылға Яйыҡ һыу бассейны округында урынлашҡан, һыу хужалығы участкаһы — Яйыҡ йылғаһы бассейны (Рәсәй булеге) Һаҡмар йылғаһынан түбәнерәк, Илек йылғаһы инмәй. Бәләкәй йылға бассейны — юҡ, йылға бассейны — Яйыҡ(һыу бассейнының Рәсәй өлөшө).

Һыу ресурстарының федераль агентлығы мәғлүмәте буйынса:
 Дәүләт һыу реестрында һыу объектының коды — 12010001012112200009911
 Гидрологик өйрәнеү (ГӨ) буйынса коды — 112200991
 Бассейн коды — 12.01.00.010
 ГӨ буйынса һаны (номеры) — 12
 ГӨ буйынса сығарылыш — 2

 Иҫкәрмәләр 

 Һылтанмалар 
 Рәсәй Федерацияһы тәбиғәт ресурстары һәм экология министрлығы 

Категория:Ырымбур өлкәһе йылғалары
Категория:Ташлы районы йылғалары
Категория:Новосергиевка районы йылғалары
Категория:Тарихи Башҡортостан ерҙәре топонимикаһы